stanford-oval/wikipedia huggingface dataset:
Avaruussukkula
Avaruussukkulat museoissa

12. huhtikuuta 2011 Nasan pääjohtaja Charles Bolden ilmoitti Sukkuloiden sijoitukset eri yhdysvaltalaisiin museoihin
National Air and Space Museumiin kuuluva Udvar-Hazy Center Washington DC:ssä saa Discoveryn ja luovuttaa nyt kokoelmissaan olevan Enterprisen Intrepid Sea, Air & Space Museum -museoon Manhattanille.
Endeavour sijoitetaan California Science Centeriin Los Angelesiin, joka on lähellä sukkuloiden kokoamispaikkaa, joka oli Palmdalessa.
Atlantis jää Kennedy Space Centerin Visitor Complex -keskukseen.
Muiden valtioiden avaruussukkulaohjelmat

Yhdysvaltojen lisäksi moni muukin valtio on ollut kiinnostunut omasta avaruussukkulasta.
Muiden valtioiden avaruussukkulaohjelmat > Neuvostoliiton avaruussukkula

Neuvostoliitto kehitti omaa Buran-sukkulaansa 1970-luvulta alkaen. Vuonna 1988 miehittämätön Buran laukaistiin yhden kerran Energija-kantoraketilla Maan kiertoradalle.
Muiden valtioiden avaruussukkulaohjelmat > ESA, Ranska, Saksa ja Englanti

Läntinen Eurooppa yritti kehittää omia avaruussukkuloitaan 1980-luvun lopulla. ESA otti kehitysohjelmaansa Ranskan Hermès-sukkulan. Se käytti Ariane 5 -kantorakettia voimalaitteenaan. Saksa kehitti Sänger-sukkulaa ja Englanti HOTOL-sukkulaa, jotka olivat lentokoneen kaltaisesti lentoon lähteviä. Sängerissä oli kaksi lentolaitetta, kantoalus ja siitä laukaistava sukkula. HOTOLissa kantoalusta ei ollut. Myös nämä päättyivät rahoitusvajeisiin paljon ennen prototyypin rakentamista.
Muiden valtioiden avaruussukkulaohjelmat > Venäjä

Venäjän avaruusjärjestö ja ESA kehittävät yhdessä Kliper-sukkulaa (englannin kielessä käytetään, joskus ulkoasua Clipper), joka on nostava runko -tyyppinen avaruusalus. Se olisi Burania ja Yhdysvaltain avaruussukkulaa halvempi ja kevyempi. Kliperin on suunniteltu tekevän muun muassa ratamuutoksia satelliitteihin hinaamalla niitä.
15. maaliskuuta 2005 Ranskan CNES ja Venäjän avaruusjärjestö allekirjoittivat viisivuotissopimuksen koskien Orel-projektia. Sopimuksen koko oli 200 miljoonaa euroa. Sillä pyrittiin kehittämään sukkulan kaltainen raketti. Raketin ajoaine oli nestehappi- ja -vety sekä metaani. Se perustui muun muassa venäläiseen Orel 6 -koealukseen.
Muiden valtioiden avaruussukkulaohjelmat > Muut valtiot

Monilla valtioilla on suunnitelmat avaruussukkuloista paperilla, mutta itse sukkulan rakentaminen on aivan eri asia. Teknisten ongelmien lisäksi projektit ovat hyvin kalliita. Suurin osa projekteista kaatuu rahoitusvaikeuksiin ja osa teknisiin. Vain harvalla valtiolla on sekä taloudellista että teknistä kykyä sukkulan rakentamiseen.
Venäjän ja muutamien Euroopan valtioiden lisäksi myös Japani on ilmaissut halunsa saada oma avaruussukkula. Japanin avaruusjärjestö JAXA kehitti 1980-luvulta vuoteen 2003 asti HOPE-sukkulaa, mutta projekti peruttiin. Vuoden 2005 alussa Japani ilmoitti olevansa jälleen kiinnostunut oman avaruussukkulansa rakentamisesta.
Aiheesta muualla

Kuvia tai muita tiedostoja aiheesta Avaruussukkula Wikimedia Commonsissa
Iso, kallis ja vaarallinen - kuvaraportti sukkulalennoista ja avaruusasemista (Tekniikka & Talous 2009) (Arkistoitu – Internet Archive)
Kuvaraportti sukkuloiden 30-vuotisesta historiasta (Tekniikka & Talous 2011) (Arkistoitu – Internet Archive)
Nasan avaruussukkulalentoja esittelevä sivu (englanniksi)
Nasan avaruussukkulan tekniikkaa esittelevä sivu (Arkistoitu – Internet Archive) (englanniksi)
NASA: Space Shuttle Era (Arkistoitu – Internet Archive) (englanniksi)
Launching Our Dreams: A Shuttle Retrospective Nasan tuottama 30-minuuttinen video sukkulaohjelman 30-vuotisesta historiasta
Shuttle Reference Manual (Arkistoitu – Internet Archive) (tekniikkaa ja operaatioita esittelevä sivusto, päivitetty 1988) (englanniksi)
| n k Avaruudessa käyneet avaruussukkulat |
| --- | --- |
USA:n avaruussukkulaohjelma:  Columbia (OV-102, tuhoutui 2003)  Challenger (OV-099, tuhoutui 1986)  Discovery (OV-103, poistettu käytöstä)  Atlantis (OV-104, poistettu käytöstä)  Endeavour (OV-105, poistettu käytöstä) 
Neuvostoliiton Buran-ohjelma:  Buran (sukkula 1.01, tuhoutui 2002) 
näytä
keskustele
Kansainvälinen avaruusasema (ISS)()
Avaruussukkula Enterprise koelennollaan.
Atlantis matkaa kuljetuskoneen selässä. Nasan sukkuloiden ensisijainen laskeutumispaikka on Kennedyn avaruuskeskus Floridassa, mutta sukkula pystyy laskeutumaan myös sotilastukikohtien lentokentille ja hätätapauksessa myös normaalille lentokentälle. Sukkula kuljetetaan kuitenkin aina takaisin Kennedyn avaruuskeskukseen ja tähän Nasa käyttää kuljetuskoneiksi muutettuja Boeing 747 -lentokoneita.
Lennon STS-114 käytettyä apurakettimoottoria hinataan.
Laskeutuessaan sukkulan lämpökilvet joutuvat suuren kuormituksen eteen. Lämpötila lämpökilpien tuntumassa nousee noin 1 500 °C:seen. (Taiteilijan näkemys)
Piirros Challenger-sukkulasta.
Nasan avaruussukkulat
Yhdistyneen kuningaskunnan ilmavoimat

| Kuninkaalliset ilmavoimat Royal Air Force |
| --- | --- |

Toiminnassa:  1918–
Valtio:   Yhdistynyt kuningaskunta
Puolustushaarat:  ilmavoimat
Osa joukkoa:  Yhdistyneen kuningaskunnan asevoimat
Motto:  Per ardua ad astra (suom. Vaikeuksien kautta tähtiin)
RAF:n tunnusmerkki
Kuninkaalliset ilmavoimat (engl. Royal Air Force, lyhenne RAF) on Yhdistyneen kuningaskunnan asevoimien ilmapuolustuksesta vastaava puolustushaara.
Historia

Kuninkaalliset lentojoukot (engl. Royal Flying Corps) perustettiin kuninkaallisella asetuksella 13. toukokuuta 1912 korvaamaan Kuninkaallisten pioneerien Ilmapataljoona. Kuninkaallisen laivaston ilmailupalvelu, (Royal Naval Air Service), perustettiin pian ensimmäisen maailmansodan syttymisen jälkeen. Nämä kaksi joukko-osastoa yhdistettiin 1. huhtikuuta 1918 kuninkaallisiksi ilmavoimiksi. RAF:ista tuli eräs maailman ensimmäisiä ilmapuolustushaaroja. 1938 ilmavoimista erotettiin laivaston alaisuuteen laivaston ilmavoimat (Fleet Air Arm).
Historia > Ennen toista maailmansotaa

Maailmansotien välillä RAF oli vastuussa postin kuljetuksesta, mutta myös terroripommituksista arabisiirtomaissa, kuten Irakissa. Kylät olivat puolustuskyvyttömiä ilma-asetta vastaan, ja näin arvioitiin, että niiden kurissapito oli halvempaa kuin kallista jalkaväkiarmeijaa käyttäen. RAF evakuoi siviilejä Afganistanista vuonna 1928 ensimmäisessä lentokonein tehdyssä evakuoinnissa.
Hitlerin ja Mussolinin valtaan nousu Saksassa ja Italiassa ja siitä seurannut rauhattomuus Euroopassa aloittivat ilmavoimien uudelleen organisoinnin ja laajentumisen 1930-luvun puolivälissä. Vuonna 1934 Hitler ilmoitti Saksan varustautumisesta uudelleen, 1936 Mussolinin johtama Italia oli sodassa Abessiniassa, ja saman vuoden maaliskuussa Saksa miehitti Reininmaan. Kansainliitto näytti voimattomalta sodan uhan hillitsijänä Euroopassa. Ilmavoimille suunnitellut uudet lentokoneet, uudet laivueet ja uudet lentotukikohdat otettiin käyttöön vuonna 1936, samoin kuin uusi lennostojärjestelmä. Lennostojärjestelmän mukaisesti ilmavoimat jaettiin neljään lennostoon: koulutus-, pommittaja-, hävittäjä-, rannikkolennostoon.
Historia > Toinen maailmansota

Toisessa maailmansodassa RAF:n merkittävin voimanponnistus ja elinehto oli voitto taistelussa Britanniasta alkaen kesästä 1940. Saksan tarkoituksena oli murtaa Britannian ilmavoimat, jotta Saksan olisi mahdollista syksyllä 1940 tehdä maihinnousu Britanniaan ja Ranskan tapaan maavoimien lopettaa sota lännessä voittoisasti. Saksan Luftwaffe ei kyennyt tuhoamaan RAF:ia, ja Saksa luopui maihinnousuaikeesta ja Englannin laajamittaisista pommituksista vuoden 1940 loppuun mennessä. Luftwaffe menetti liki 20 prosenttia lentäjistän taistelussa ja ilmailuministeriö hidasti merkittävästi uusien lentokoneiden suunnittelua ohjaamalla lentokoneteollisuutta valmistamaan olemassa olevia konetyyppejä vastaamaan niiden hävikkiä.
Toinen merkittävä tehtävä toisen maailmansodan aikana oli strategiset pommitukset Saksaa vastaan kesäkuusta 1942 alkaen. Pommitusilmavoimat (engl. RAF Bomber Command) pystyi lähettämään kerrallaan tuhannen pommikoneen aallon yöpommituksiin Saksaa vastaan yhdysvaltalaisten pommittaessa päivällä.
Monet koneista olivat raskaita pitkän kantaman ja silloisen mitan mukaan suuren pommikuorman kuljettavia nelimoottorisia pommittajia, jollaisia Saksalla ei ollut. Sodan loppuvaiheissa RAF tuhosi muutamia Saksan suurkaupunkeja (Köln, Dresden ym.) yöpommituksilla, joita Saksa ei enää pystynyt torjumaan. Saksalaiset ja useat historioitsijat pitävät näitä lähinnä siviileihin kohdistuneina terroripommituksina.
Historia > Toisen maailmansodan jälkeen

RAF ei osallistunut Korean sotaan. Suezin kriisissä 1956, jossa Israel, Ranska ja Britannia hyökkäsivät Suezin kanavalle, sillä oli merkittävä osa.
Vuonna 1968 hävittäjäilmavoimat (engl. Fighter Command), pommitusilmavoimat ja rannikkoilmavoimat (engl. Coastal Command) yhdistettiin yhdeksi Strike Command -komentojärjestelmäksi. Kaukoidän ilmavoimat lopetettiin 1971.
Kylmän sodan aikana RAF osallistui Falklandin sotaan 1982 ja Persianlahden sotaan (1991), joista jälkimmäiseen otti osaa yli sata RAF:n konetta. Sodassa käytettiin myös ensimmäistä kertaa täsmäaseita. RAF kärsi aluksi merkittäviä tappiota Irakin ilmatorjuntaa vastaa, ja se joutui vaihtamaan pommitustaktiikkansa korkealta tapahtuvaksi.
RAF osallistui myös Kosovon sotaan 1999, sotaan Afganistanissa 2001 ja Irakin sotaan 2003, jälleen yli sadalla koneella.
Kalusto

Ilmavoimien hävittäjälaivueiden kalustona ovat Eurofighter Typhoon FGR4- ja T5 -monitoimihävittäjät ja parhaillaan ilmavoimat on vastaanottamassa F-35B-monitoimihävittäjiä. Maaliskuussa 2019 poistettiin käytöstä Tornado GR4- ja GR4A-koneet.
Kuljetuslennostolla on käytössään A400M-, C-17- ja C-130J-koneita. Tiedustelulaivueissa on käytössä Shadow R1, Sentinel R1/ASTOR, RC-135V Rivet Joint ja E-3D Sentry. P-8A-kalusto on korvaamassa vanhat meritiedustelukoneet.
Organisaatio > Rykmentit

Rykmentit koostuvat laivueista ja tukikohdista. Niillä on selkeät tehtävät, joita ne toteuttavat annettujen ohjeiden mukaisesti.
1. rykmentti (engl. No 1 Group) johtaa kaikkia ilmavoimien suihkuhävittäjiä sekä tiedustelu-, maalinosoitusyksiköitä. Sen tehtävinä on Britteinsaarten ilmatilan puolustus, Falklandin suojaus ja osallistuminen Naton harjoituksiin. Ilmavaramarsalkka Harvey Smythen johtamaan rykmenttiin kuuluu kaikkiaan noin 8 500 henkeä.
2. rykmentti (engl. No 2 Group) johtaa strategisia ja taktisia kuljetuskoneita sekä suojausosia, joihin kuuluvat ilmavoimien maajoukkojen rykmentit sekä poliisivoimat. Rykmentin komentajana on ilmavaramarsalkka David Cooper.
11. rykmentti (engl. No 11 Group) Rykmentin komentajana on ilmavaramarsalkka Ian Duguid.
22. rykmentti (engl. No 22 Group) tuottaa puolustushaarojen tarvitsemat lentäjät sekä lentotoiminnan vaatiman teknisen henkilöstön. Rykmentin komentajan ilmavaramarsalkka W. A. W. James alaisuudessa on 3 800 sotilasta ja noin 1 900 siviiliä. Kadettijärjestelmän alaisuudessa on lisäksi noin 41 000 kadettia ja 12 000 vapaaehtoista. Vuosittain rykmentti kouluttaa noin 61 000 henkeä kaikkiaan 53 toimipisteessä. Osassa toimipisteissä on yhteensä noin 420 lentolaitetta.
38. rykmentti (engl. No 38 Group) tuottaa ilmavoimien tarvitsemat rakennus-, kuljetus-, viestintä- ja lääkintapalvelut. Näiden lisäksi ilmavoimien soittokunnat kuuluvat rykmenttiin. Rykmentissä on 2 600 sotilasta ja 310 puolustusministeriön siviilityöntekijää. Rykmentin komentajana on ilmavaramarsalkka Simon D. Ellard.
83. siirtolentorykmentti (engl. No 83 Expeditionary Air Group) vastaa ilmavoimien toiminnasta Lähi-idässä. Rykmentin komentajana on kommodori Justin Reuter. Rykmentin alaisuudessa ovat 901., 902., 903. ja 906. siirtolennosto.
Organisaatio > Tukikohdat

RAF Boulmer
RAF Coningsby
RAF Fylingdales
RAF Lossiemouth
RAF Marham
RAF Scampton
RAF Spadeadam
RAF Waddington
RAF Benson
RAF Brize Norton
RAF Odiham
RAF Northolt
RAF Winterbourne Gunner
RAF Henlow
RAF Honington
RAF Fylingdales
RAF Spadeadam
RAF Scampton
RAF Boulmer
RAF College Cranwell
RAF Cosford
RAF Halton
RAF Linton-on-Ouse
RAF Shawbury
MOD St Athan
RAF St Mawgan
RAF Valley
RAF High Wycombe
RAF Wittering
Organisaatio > Laivueet

1. (Hävittäjä)laivue, Typhoon FGR4
II (rynnäkkö)laivue, Typhoon FGR4
3. (Hävittäjä)laivue, Typhoon FGR4
5. (yhteistoiminta)laivue, Sentinel R1
6. laivue, Typhoon FGR4
8. laivue, Sentry AEW1
IX (pommitus)laivue, Typhoon FGR4
XI (Hävittäjä)laivue, Typhoon FGR4
12. (pommitus)laivue
13. laivue, MQ-9A Reaper
14. laivue, Shadow R1
29. (Reservi)laivue, Typhoon FGR4
31. laivue, Protector laivueeksi 2024
39. laivue, MQ-9A Reaper
51. laivue, RC-135W Rivet Joint
54. laivue, Sentinel R1, E-3D Sentry, RC-135W Rivet Joint, Shadow R1
100. laivue, Hawk T1
505. laivue
10. laivue, A330 Voyager
18. (reservi)laivue, Chinook HC6
27. laivue, Chinook HC6
32. (kuninkaallinen) laivue, Leonardo GrandNew, BAe 146
33. laivue, Puma HC2
47. laivue, C-130J Hercules
LXX laivue, A400M Atlas
84. laivue, Griffin HAR2
99. laivue, C-17
101. laivue, Voyager
230. laivue, Puma HC2
622. laivue
Queen's Colour Squadron
1. laivue RAF rykmentti, panssaroidut ajoneuvot Jackal, Foxhound ja Panther
II laivue RAF rykmentti
15. laivue RAF rykmentti
27. laivue RAF rykmentti
63. laivue RAF rykmentti
2623. laivue RAuxAF rykmentti
2624. laivue RAuxAF rykmentti
3. taktinen poliisilaivue RAuxAF
RAF Force Protection Centre
1. taktinen poliisilaivue
7. taktinen poliisilaivue
HQ RAF Police Professional Standards Department
Defence Chemical Biological Radiological and Nuclear Centre Winterbourne Gunner
IV (reservi)laivue, Hawk T2
16. (reservi)laivue, Tutor T1
45. (reservi)laivue
LVII (reservi)laivue, 120TP Prefect
60. (reservi)laivue
72. (reservi)laivue, Tucano T1
115. (reservi)laivue, Tutor T1
2 Flying Training School
3 Flying Training School
4 Flying Training School
6 Flying Training School
HQ Air Cadets
4624. laivue
501. laivue
504. laivue
605. laivue
4626. laivue
612. laivue
HQ Music Services and the Central Band of the RAF
No 1 Expeditionary Logistics Squadron
RAF A4 Force
90 Signals Unit
Selvitettäviä:
7. laivue, Chinook HC6, RAF Odiham
17. (reservi)laivue, F-35B Lightning
XXIV laivue, C-130J Hercules, A400M Atlas, C-17
28. laivue, Puma HC2, Chinook HC6 RAF Benson
41. (reservi)laivue, Typhoon Air Warfare Centre RAF Waddington, Typhoon FGR4
202. (reservi)laivue, Griffin HAR2 Defence Helicopter Flying Training RAF Valley
206. (reservi)laivue, C-130J Hercules ja A400M Atlas RAF Brize Norton
Aiheesta muualla

Kuvia tai muita tiedostoja aiheesta Yhdistyneen kuningaskunnan ilmavoimat Wikimedia Commonsissa
Yhdistyneen kuningaskunnan ilmavoimien kotisivut
RAF:n lippu
Royal Air Forcen Supermarine Southampton -lentovene Helsingin Punavuoren ja Eiran yllä vuonna 1930.
Supermarine Spitfire Mk. Vc.
Svensbyn

| Svensbyn |
| --- | --- |
 Svensbyn
 Koordinaatit: 65°18′38″N, 21°14′05″E 
Valtio:   Ruotsi
Lääni:  Norrbottenin lääni
Maakunta:  Norrbotten
Kunta:  Piitime
Väkiluku (31.12.2023):  321
Svensbyn on taajama Piitimen kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 321 asukasta vuoden 2023 lopussa.
Kalevan kisat 2025

Vuoden 2025 Kalevan kisat järjestetään 31.7.–3.8. Espoon Leppävaarassa. Asiasta päätti Suomen Urheiluliitto (SUL) huhtikuussa 2022. Järjestävinä seuroina toimivat Espoon Tapiot ja Esbo IF.
Blåsmark

| Blåsmark |
| --- | --- |
 Blåsmark
 Koordinaatit: 65°15′51″N, 21°17′40″E 
Valtio:   Ruotsi
Lääni:  Norrbottenin lääni
Maakunta:  Norrbotten
Kunta:  Piitime
Väkiluku (31.12.2023):  285
Blåsmark on taajama Piitimen kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 285 asukasta vuoden 2023 lopussa.
LVMH

| LVMH Moët Hennessy Louis Vuitton |
| --- | --- |

Yritysmuoto:  eurooppayhtiö
Osake:  Euronext: MC
ISIN:  FR0000121014
Toimitusjohtaja:  Bernard Arnault
Puheenjohtaja:  Bernard Arnault
Kotipaikka:  Pariisi, Ranska
Toimiala:  ylellisyystuotteet
Liikevaihto:   42 636 miljoonaa euroa (2017)
Liikevoitto:   8 133 miljoonaa euroa (2017)
Nettotulos:   5 616 miljoonaa euroa (2017)
Henkilöstö:  145 247 (31.12.2017)
Kotisivu:  www.lvmh.com
Infobox OKVirheellinen NIMI-arvo: 
LVMH Moët Hennessy Louis Vuitton SE (yleisesti lyhennettynä LVMH) on ranskalainen ylellisyystuotteita valmistava ja markkinoiva yritys. Liikevaihdolla mitattuna LVMH on toimialallaan maailman suurin konserni, joka koostuu kaikkiaan noin 60:stä verraten itsenäisesti johdetusta tytäryrityksestä, joista kukin keskittyy yhden tai useamman ylellisen tuotemerkin markkinointiin.
LVMH:n omistamia tuotemerkkejä ovat esimerkiksi samppanjavalmistajat Moët & Chandon, Veuve Clicquot-Ponsardin, Cloudy Bay, Krug ja Mercier; konjakinvalmistaja Hennessy; viinivalmistaja Château d'Yquem; kellovalmistajat Hublot ja Tag Heuer; sekä muotimerkit Louis Vuitton, Donna Karan ja Kenzo.
LVMH:n omistaa osittain muotitalo Christian Dior, ja Bernard Arnault on kummankin yrityksen toimitusjohtaja ja hallituksen puheenjohtaja. LVMH on syntynyt kahden merkittävän fuusion tuloksena: vuonna 1971 samppanjavalmistaja Moët et Chandon fuusioitui konjakkitalo Hennessyn kanssa. Tästä fuusiosta syntynyt yritys sulautui Louis Vuittonin kanssa vuonna 1987 muodostaen nykyisen LVMH:n.
Aiheesta muualla

Kuvia tai muita tiedostoja aiheesta LVMH Wikimedia Commonsissa
| n k LVMH |
| --- | --- |
Alkoholijuomat:  Domaine des Lambrays  Château d’Yquem  Dom Pérignon  Ruinart  Moët & Chandon  Hennessy  Veuve Clicquot  Chăteau Galoupet  Ardbeg  Chăteau Cheval Blanc  Glenmorangie  Krug  Mercier  Chandon  Joseph Phelps  Newton Vineyard  Cloudy Bay  Colgin Cellars  Beldevere  Terrazas de los Andes  Bodega Numanthia  Cheval des Andes  Woodinville  Ao Yun  Clos19  Volcan de mi Tierra  Eminente 
Muoti:  Loewe  Moynat  Louis Vuitton  Berluti  Rimowa  Loro Piana  Fendi  Celine  Christian Dior  Emilio Pucci  Givenchy  Kenzo  Marc Jacobs 
Kosmetiikka:  Stella by Stella McCartney  Officine Universelle Buly  Guerlain  Acqua di Parma  Parfums Christian Dior  Givenchy Parfums  Loewe Perfumes  Benefit Cosmetics  Olehenriksen  Make up For ever  Kenzo Parfums  Fresh  KVD Beauty  Maison Francis Kurkdjian  Cha Ling  Fenty Beauty by Rihanna 
Kellot ja korut:  Chaumet  Tiffany & Co.  TAG Heuer  Zenith  Bulgari  Fred  Repossi  Hublot 
Kaupat:  Le Bon Marché Rive Gauçhe  La Grande Epicerie de Paris  Starboard Cruise Services  DFS  Sephora  24S 
Muuta:  Cova  Royal Van Lent  Jardin D'Acclimatation  Les Echos  Le Parisien  Connaissance Des Arts  Investir  Belmond  Radio Classique  Cheval Blanc 
| n k  CAC 40 -indeksi |
| --- | --- |
 Air Liquide  Airbus  Alstom  ArcelorMittal  AXA  BNP Paribas  Bouygues  Capgemini  Carrefour  Crédit Agricole  Danone  Dassault Systèmes  Edenred  Engie  EssilorLuxottica  Eurofins Scientific  Hermès  Kering  L’Oréal  Legrand  LVMH  Michelin  Orange  Pernod Ricard  Publicis  Renault  Safran  Saint-Gobain  Sanofi  Schneider Electric  Société Générale  Stellantis  STMicroelectronics  Teleperformance  Thales Group  TotalEnergies  Unibail-Rodamco-Westfield  Veolia Environnement  Vinci  Vivendi 
Päivitetty: 4. tammikuuta 2024
| n k  Euro Stoxx 50 |
| --- | --- |
 Adidas  Adyen  Ahold Delhaize  Air Liquide  Airbus  Allianz  Anheuser-Busch InBev  ASML Holding  AXA  BBVA  BASF  Bayer  BMW  BNP Paribas  Danone  Deutsche Börse  Deutsche Telekom  DHL Group  Enel  Eni  EssilorLuxottica  Ferrari  Flutter Entertainment  Hermès  Iberdrola  Inditex  Infineon Technologies  ING Group  Intesa Sanpaolo  Kering  L'Oréal  LVMH  Mercedes-Benz  Munich Re  Nokia  Nordea  Pernod Ricard  Prosus  Safran  Saint-Gobain  Sanofi  Santander  SAP  Schneider Electric  Siemens  Stellantis  TotalEnergies  Vinci  UniCredit  Volkswagen 
Päivitetty: 18. syyskuuta 2023
Kärra

Kärra on Dragsfjärdin kirkonkylä Kemiönsaaren kunnassa. Tilastollinen taajama on nimeltään Dragsfjärdin kirkonkylä. Kylä sijaitsee Dragsfjärdenin ja Norrfjärdenlahden välisellä kapealla kannaksella. Kylä oli Dragsfjärdin kunnan keskus 1970-luvulle asti, kunnes hallinto siirrettiin Taalintehtaalle. Kärra lähikylineen muodostaa Kemiönsaaren kolmanneksi suurimman taajaman, ja alueella on noin 700 asukasta.
Kärranissa sijaitsee Dragsfjärdin kirkko, lähikauppa, hostelli ja vierasvenesatama. Vanhassa kyläkannassa on myös entiset kunnantalo ja koulut. Kärranin keskusta on määritelty valtakunnallisesti merkittäväksi rakennetuksi kulttuuriympäristöksi.
Kirkon ja Dragsfjärden järven välisellä kannaksella on Villa Söderkulla -niminen rakennusryhmä. Sen päärakennuksessa on toiminut aiemmin muun muassa Dragsfjärdin Säästöpankki ja Dragsfjärdin kunnantalo. Kiinteistö suunniteltiin kuitenkin  1870-luvulla asuinhuoneistoksi, kunnanhallituksen puheenjohtajan käyttöön. Tällä hetkellä rakennusryhmä on yksityisomistuksessa. Museovirasto on luetteloinut Villa Söderkullan merkittäväksi rakennetuksi kulttuuriympäristöksi (RKY) osana Kärranin keskustaa.
Aiheesta muualla

Kärranin kyläyhdistys Kärrabuktens byaråd
| n k Dragsfjärd |
| --- | --- |
Taajamat:  Björkboda  Dragsfjärdin kirkonkylä  Taalintehdas 
Rekisterikyliä Dragsfjärdissä:  Björkboda  Genböle  Dalen  Hammarsboda  Hertsböle  Kivarnäs  Kråkvik  Kulla  Kärra  Labbnäs  Lillfinhova  Långnäs  Nordanå  Purunpää  Rosendal  Rövik  Skinnarvik  Smedskulla  Storfallan  Storfinhova  Stusnäs  Sunnanå  Söderby  Söderlångvik  Söglö  Tynglax  Ölmos 
Rekisterikyliä Hiittisissä:  Bergö  Biskopsö  Bolax  Böle  Hiittinen  Holma  Högsåra  Kasnäs  Kaxskäla  Rosala  Stubbnäs  Tunhamn  Vänoxa  Vänö
Interstate 16

| Interstate 16 |
| --- | --- |
  
 Interstate 16:n reitti punaisella.
Pituus:  166.81 mi (268.45 km)
Muodostettu:  1972
Osavaltiot:  Georgia, Yhdysvallat
Ylläpitäjä:  GDOT
Suunta:  Länsi-itä
Alkupiste:  Macon, Georgia, Yhdysvallat
Reitti:  Dublin - Oak Park - Pooler - Savannah
Päätepiste:  Savannah, Georgia, Yhdysvallat
Katso myös:  Interstate 16 Commonsissa
Interstate 16 on kokonaan Georgian osavaltion sisällä sijaitseja Interstate Highway Systemiin kuuluva valtatie. Se alkaa Maconista ja päättyy Savannahin keskustaan, Montgomery Streetille. Se toimii myös evakuointitienä hurrikaanien varalle. Se on lähes 3000 kilometriä pitkä.
Interstate 16 Savannahin lähistöllä
Interstate Highway System -päätiet
Milo Marttinen

| Milo Marttinen> Henkilötiedot |
| --- | --- |
Syntynyt: 28. heinäkuuta 2004 (ikä 20) Kuopio, Suomi
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  193 cm
Paino:  84 kg
Seura
Seura (P):  KalPa
Sarja:  U20 SM-sarja
Nyk. seura:  Hokki (Mestis)
Pelinumero:  30 / 1
Pelaajaura
Pääsarjaura:  2023–
Milo Matias Marttinen (s. 28. heinäkuuta 2004 Kuopio) on suomalainen jääkiekkomaalivahti, joka pelaa Mestis-joukkue Kajaanin Hokissa lainalla KalPan U20 SM-sarjajoukkueesta.